CELEX: 32014R0758
Language: hu
Date: 2014-07-10 00:00:00
Title: A Bizottság 758/2014/EU végrehajtási rendelete ( 2014. július 10. ) egyes áruk Kombinált Nómenklatúra szerinti besorolásáról

15.7.2014   
            
            
               HU
            
            
               Az Európai Unió Hivatalos Lapja
            
            
               L 207/4
            
         A BIZOTTSÁG 758/2014/EU VÉGREHAJTÁSI RENDELETE
   (2014. július 10.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. július 10-én.
      
         
            a Bizottság részéről,
         
         
            az elnök nevében,
         
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Szilikonból készült, körülbelül 10–15 mm átmérőjű és körülbelül 3 mm magasságú, kör alakú termék. A termék közepén kereszt alakú metszés található. A terméknek nincs mechanikus alkotóeleme.
                  A terméket fedeles, csavaros kupakkal együtt használják. Belehelyezik a csavaros kupakba, majd az egészet rácsavarják a palack nyakára.
                  A termék megakadályozza a félfolyékony anyagok (például a majonéz vagy a ketchup) kiömlését a felfordított palackból. Amikor a felnyitott fedelű, felfordított palackra kézzel nyomást gyakorlunk, a termék a kereszt alakú metszés segítségével kiadagolja az anyagot.
                  
                      (1) Lásd a képet
               
               
                  3926 90 97
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, valamint a 3926, a 3926 90 és a 3926 90 97 KN-kód szövegezése határozza meg.
                  Mivel a termék önmagában nem, csak a csavaros kupakba belehelyezve töltheti be záró funkcióját, ezért a termék a kupak kiegészítőjének tekintendő. Ezért a termék 3923. vtsz. alá történő besorolása mint műanyag dugó, fedő, kupak és más lezáró kizárt.
                  A termék a félfolyékony anyagot a csavaros kupakba vezeti, de a nyílás kinyílását és záródását nem saját maga vezérli, és ezért nem is szabályozza a folyadék áramlását a nyílás nyitásával és zárásával. Következésképpen a termék 8481. vtsz. alá történő besorolása, mint csap, csapszerelvény, szelep és hasonló készülék, kizárt.
                  Mivel a termék alkotóanyaga műanyag, ezért a 3926 90 97 KN-kód alá, mint műanyagból készült más áru kell besorolni.
               
            
         (1)  A kép csupán tájékoztató jellegű.